Resensie - Ns. SKRYWERSHUIS
Home > Boeke > Resensie
'n Blom uit Pole
Author: Louis Rautenbach
Genres: Geskiedkundig, Nie-fiksie, Resensie, Ster-gradering: PRIMA GOUD, Top aanbeveling
Tags: Hoog aanbeveel, Nie-fiksie, Resensie, Stergradering: Prima Goud
Czeslawa. Die uitdrukking op die gesig van hierdie Poolse meisie op drie foto's sê alles wat verkeerd is in 'n wêreld waar wreedaards toegelaat is om te heers. Net soos blomknoppies, is baie kinders se ontluikende jeug koelbloedig in Auschwitz vertrap lank voordat hulle in hul menswees tot wasdom kon blom.
Czeslawa. Net veertien jaar oud, maar reeds vasgevang en wreed blootgestel aan die barbaarsheid van die oorlog en die sadisme in die Nazi konsentrasiekamp.
Czeslawa. Al wat oorgebly het, is drie foto's wat in die doodskamp van haar geneem is.
Die verhaal van hierdie eens vrolike, vrye dogtertjie is met groot respek en uiterste eerbied geskryf om hulde te bring aan haar en die miljoene ander kinders wat aan die hand van die Duitsers gesterf het.
Author: Nico Schamrel
Genres: Kortverhaalbundel, Roman
Tags: Hoog aanbeveel, Nico Schamrel, Resensie, Stergradering: Prima Goud
Die skrywer stel ons voor aan karakters wat groter is en meer beleef as die hier en nou. Hy vleg temas uit folklore, legendes en sprokies en dikwels uit die Bybel vernuftig in die konstruksie van sy verhale in en bring dit tot diepsinnige en verrassende ontknopings. Die eg menslike stories grens dikwels aan die bonatuurlike en feëtjieverhale met 'n ryk simboliek. Hy trek jou tot binne-in die stories met haarfyn beskrywings van die situasies en atmosfeer.
Author: Rhita Coetzee
Genres: Geillustreerde boek, Handleiding, Inspirerend, Jeug- en kinderoeke, Nie-fiksie, Resensie, Stergradering: GOUD, Studiehandleiding
Tags: Hoog aanbeveel, Hulpbron vir skoliere, Illustrasies, Inspirerend, Nie-fiksie, Resensie, Stergradering: Prima Goud, Studiehandleiding
Rhita Coetzee, 'n tutor met meer as 20 jaar ondervinding in die aanbieding van lesings oor effektiewe studiemetodes lei studente en leerders om leesvermoë te verbeter en opsommings te maak. Sy gee ook wenke hoe om die studieproses en veral die eksamenmonster vreesloos aan te pak. Hierdie handleiding is 'n moet vir leerders en ander leergieriges.
JY KAN! meer effektief studeer.
Liefde is 'n kwadrupleeg
Author: Stewie Theron
Genres: Christelike literatuur, Digbundel, Emosioneel, Godsdiens, Inspirerend, Motiverend, Resensie, Top aanbeveling
Tags: Christelike literatuur, Debuutdigbundel, Godsdiens, Hoog aanbeveel, Inspirerend, Resensie
Die Psalms, Spreuke en Hooglied het ek oorgeslaan, want dit is gedigte op sigself. Dan het ek gekyk na die profete van Jesaja af tot by Maleagi en hoe baie van hulle profesieë vir ons dag en tyd ook nog 'n boodskap kan hê.
Dit is almal geestelike gedigte. Ek het begin by die skepping en daarna geraak aan die wettisisme van die Ou Testament.
Die tyd tussen die Ou en Nuwe Testament wat ook die ballingskap insluit, het ek aangeraak en toe by die Nuwe Testament gekom van die geboorte van Christus af tot by sy dood en opstanding. Daarna het ek gedagtes probeer stimuleer oor hoe sy volgelinge nou veronderstel is om te lewe om sy boodskap uit te dra.
Die Haikoe aan die einde is maar 'n voëlvlug oor die bundel en ek hou nogal daarvan om hulle te skryf, want dis een manier om baie met min woorde te sê.
Tinka se reis na Parys
Author: Schönrad Stander
Genres: Liefdesverhaal, Roman
Tags: Aanbeveling, Resensie
Sy ontmoet talle karakters wat sorg vir baie humor en drama. Haar lewe word 'n tuimelrit van ervarings en sy beleef Parys in al sy fasette. Sy ontmoet 'n aantreklike man wat haar wêreld op sy kop keer. Dan is daar ook nog 'n misterieuse skilder. Die onskuldige Tinka word betrek by 'n web van leuens en misverstande. Haar reis na Parys lewer baie meer op as waarop sy voorbereid was. Sal sy hierdie keer ware liefde vind en sal sy die gewaagde item op haar kluitklaplysie kan bewerkstellig?
Oomblikke in tyd
R230.00 (posgeld ingesluit)eBook: R110.00
Author: Jeanita le Roux
Genres: Digbundel, Inspirerend, Resensie, Selfpublikasie en bemarking, Stergradering: PRIMA SILWER
Daar is oomblikke in hierdie lewe wat die gordyne oopgaan en die ligte vol op jou skyn; en jy, gestroop van alle maskers, voorgee en probeer ontbloot word. In sulke oomblikke is dit dikwels moeilik om die emosie en chaos binne, aan die wêreld buite te verduidelik.
Met Oomblikke in tyd, 'n foto album in woord probeer die skrywer om sulke tydgrepe se naaktheid in woorde vas te vang. Dit is 'n album vol emosiefoto's, momente waar die leser die weerloosheid van die hart op die verhoog kan beleef.
Die skrywer is 'n verpleegkundige wat dit probeer afneem wat sy in mense se oë raaksien: van die eerste sprikkel lewe op 'n sonarfoto, tot die hysbakdeure 'n geliefde 'n laaste keer insluk, en al die holderstebolder tydstippe tussenin.
Neem 'n oomblik en verdwaal tussen die foto's, dit mag jou help om woorde te gee aan die moment wat al lankal nesgeskrop het, hier diep binne in jou wese.
Author: Jan Bonthuys
Genres: Emosioneel, Intrige, Liefdesverhaal, Resensie, Roman, Spanningsverhaal
Tags: Aanbeveling, Drama en intriges, Resensie, Roman
DIE INKOMMER - Emma stap met 'n stukkende liggaam en gees weg van 'n huwelik wat nooit moes gebeur het nie.
Of sy skuld daaraan het of nie, sy het haar punt van genoeg bereik.
'n Reis gevul met twyfel, krisisse, ontberings en amper haar dood aan die hand van 'n jaloerse derde party, bring haar by Dewald op Uitkomst en uiteindelik geluk … maar sal die verlede haar ooit ophou volg.
Genres: Spanningsverhaal, Speur- en moordverhaal
Tags: Premium Boek, Resensie, Stergradering: Prima
Ses raaiselagtige moorde wat deur Erwee, Gert en Karla opgelos moet word, terwyl dit die leser boei met interessante en onvoorspelbare wendings.
'n Onheilspellende moordverhaal wat kriewelinge langs jou ruggraat laat afloop. Nico Schamrel vleg en tooi genadeloos met sy lesers se emosies en vrese in hierdie tergende moordstorie waarin die leser op en wakker tussen die lyne moet lees.
Die einde is geheel en al onvoorspelbaar en buite 'n leser se denke!
Petronella, koningin van die Karoo
Genres: Liefdesverhaal, Novelle, Roman, Spanningsverhaal
Tags: Hoog aanbeveel, Resensie, Stergradering: Prima Goud
Maar duskant lê die berg voor Petronella, kind van Kietie, uitgestrek − 'n spekvet lyf bedek met kriebos en die bitteraalwyn. Hier lê spore van verlange, hoop en geheime – heiligheid in sy binneste.
En tussenin is die grensdraad tussen haat en verbitterheid, die eenvoud van liefde en 'n jongmeisie se fantasiebeelde.
Almal wonder wat Selma Loots bloots ry en of Braam deel is van haar beproewing. Almal gis wie se kind is Petronella, maar vir háár is Janneman se terugkoms die oplossing van alles.
Genres: Roman, Spanningsverhaal
Hoe hy steeds oor sy skouer moet kyk, sonder enige rede, want Koster verlede lê twintig jaar terug begrawe en lankal vergete. Die enigste een wat onthou, is hy wat daarmee saamleef. Sal sy verlede op die doeke kom? Wanneer hierdie gevoel hom klem en smoor word hy angstig en dit voel of sy horison al hoe nader sluip. 'n Beklemming binne 'n bedwangbaadjie met 'n leer stang in jou mond waarop jy byt tot jou tandvleis bloei.
Juis nóú wanneer sy lewe weer normaal voel, daag 'n vrou by sy deur op om hom uit sy gemaksone te slinger. Waarna is sy opsoek?
Soms is dit jou gewete wat jou gevange hou en ander kere is dit mense.
'n Spinnekop het spintepeltjies wat sydraadjies afskei om hul prooi te vang; spin toe die prooi, versmoor tot 'n leë dop. Spinnekopmense het kettings, slotte, boeie en pille waarmee hulle jou manipuleer tot jy 'n leë dop is.
'n Afvlerk duif kan nie vlieg nie.
Author: Karien de Wet Jacobs
Tags: Aanbeveling, Resensie, Stergradering
Gedurende die naweek, word onderdrukte gevoelens weer aangewakker deur 'n man uit haar verlede. Sy twyfel oor haar verlowing en voor sy 'n besluit kon neem, gebeur die onafwendbare.
Sy moet kies tussen getrouheid of haar eie geluk. 'n Vakansie na Rooiboshoek mag dalk net die antwoord bied.
Vaal ver pad
Author: Karel Nel
Genres: Emosioneel, Novelle, Roman
Om egter met 'n donkiekar deur die Tankwa-Karoo te reis, kan nogal 'n uitdagende ervaring wees.
Vir Jafet en Sarah is dit nie net 'n reis huis toe op die stowwerige, vaal pad deur die droë Karoo nie, maar ook 'n lewens- en sielereis na 'n onseker toekoms.
Die seer van die lewe het Groenvlei in hulle afwesigheid in oorvloed getref. Jafet en sy vrou Sarah is die uitkoms op gebede om vertrapte liefde te herstel. Maar Groenvlei? Sal die plaas ooit weer herstel?